અમદાવાદ: શહેરના ગુરુકુળ વિસ્તારમાં ગાર્મેન્ટનો શો-રૂમ ધરાવતા મહિલા વેપારીને ગઠિયાે આંગડિયાવાળા તરીકે ઓળખ આપી આંગડિયાના રૂ. ૧.૩૧ કરોડ લઇ ફરાર થઇ ગયો હોવાની ફરિયાદ અમદાવાદ ક્રાઈમ બ્રાન્ચમાં નોંધાઈ છે. મહિલા વેપારીના સુરત ખાતેના વેપારીએ આંગડિયાની માહિતી આપી આંગડિયામાં રૂ. ૮૩.૮૪ લાખ મોકલાવવા જણાવ્યું હતું, જેથી ૮૩.૮૪ લાખ અને અમદાવાદના જ એક વેપારીના રૂ.૪૮ લાખ આંગડિયા કરવા ગઠિયાને આપ્યા હતા. ક્રાઈમ બ્રાન્ચે હાલ આ અંગે આરોપીની શોધખોળ હાથ ધરી છે.